Langkitang cucuik
Langkitang cucuik atau gulai langkitang adolah salah satu makanan khas Minangkabau. Makanan iko tabuek dari langkitang atau sipuik aie tawa nan digulai samo santan nan pakek jo lado hijau sampai kuahnyo tingga saketek dek mangariang. Makanan iko dapek ditamui di sapanjang Pantai Padang dan disuko samo urang awak jo urang nan sadang bakunjuang ka Pantai Padang. Urang namanokannyo langkitang cucuik karano caro makan langkitang iko dicucuik. Dicucuik supayo dapek mengaluakan dagiang nan ado di dalam cangkangnyo.[1][2]
Caro mamasak[suntiang | suntiang sumber]
Patamo-tamo langkitang dicuci sampai barasiah. Sudah tu masuakan langkitang ka dalam kuah gulai nan sadang mandidiah. Kuah gulai iko adolah campuan dari santan nan pakek, lado, kunyik, langkueh, sipadeh, bawang sirah jo bawang putiah nan alah dilumekan. Supayo indak baun anyia, ditambah daun limau jo asam kandih.[3]
Galeri[suntiang | suntiang sumber]
-
Langkitang cucuik di ateh piriang
-
Langkiang cucuik jikok dicaliak dari dakek
Caliak pulo[suntiang | suntiang sumber]
Rujuakan[suntiang | suntiang sumber]
- ↑ "Langkitang". Diarsipkan dari versi asli tanggal 2021-03-04.
- ↑ https://kompas.id/baca/utama/2019/10/22/nikmatnya-mancucuik-langkitang-di-pantai-padang/
- ↑ "Langkitang 'Cucuik' Khas Pantai Padang". Covesia travel. Diarsipkan dari versi asli tanggal 2020-08-06.
min_Latn min_Latn min_Latn min_Latn min_Latn unk min_Latn unk min_Latn min_Latn min_Latn min_Latn min_Latn min_Latn